##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

81. schôdza

636

**U z n e s e n i e**

**Ústavnoprávneho výboru Národnej rady Slovenskej republiky**

**z 9. júna 2009**

**Ústavnoprávny výbor Národnej rady Slovenskej republiky**

prerokoval vládny návrh zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov (tlač 981) a

**A. s ú h l a s í**

s  vládnym návrhom zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov (tlač 981);

# B. o d p o r ú č a

Národnej rade Slovenskej republiky

vládny návrh zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov (tlač 981) **schváliť** so zmenami a doplnkami uvedenými v prílohe tohto uznesenia;

#### C. u k l a d á

predsedovi výboru

predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre hospodársku politiku.

Mojmír Mamojka predseda výboru

overovatelia výboru:

Gábor Gál

Jana Laššáková

## P r í l o h a

**k uzneseniu Ústavnoprávneho**

**výboru Národnej rady SR č. 636**

**z 9. júna 2009**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov (tlač 981)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I v 4. bode v poznámke pod čiarou k odkazu 9) sa citovaný zákon nahradí novým zákonom o múzeách a o galériách a o ochrane predmetov kultúrnej hodnoty po jeho publikovaní v Zbierke zákonov.

Národná rada SR schválila 28. apríla 2009 nový zákon o múzeách a o galériách a o ochrane predmetov kultúrnej hodnoty s účinnosťou od 1. júna 2009, preto je potrebné opraviť citáciu predmetného predpisu.

1. V čl. I v 8. bode v § 4 ods. 2 sa slová „osobitný predpis“ nahrádzajú slovami „všeobecne záväzný právny predpis“.

Zosúladenie dikcie splnomocňovacieho ustanovenia

s  Legislatívnymi pravidlami tvorby zákonov Príloha

č. 2, bod 19.

1. V čl. I v 28. bode v § 22 písm. a) 2. bod sa slová „Ministerstvom financií Slovenskej republiky“ nahrádzajú slovami „ministerstvom financií“.

Rešpektovanie legislatívnej skratky ustanovenej v čl. I 11. bode § 6 ods. 7.

1. V čl. I  11. bode v § 6 ods. 9

v čl. I  13. bode v § 7 ods. 1 a ods. 2 vo všetkých písmenách a ods. 8 a 11

v čl. I  16. bode v § 9 ods. 1 písm. b) bod 1. a písm. m)

v čl. I  17. bode v § 10 písm. g)

v čl. I 19. bode v § 11a písm. e) a § 11b písm. d)

v čl. I 20. bode v § 14 ods. 1 písm. a) 1. a 2. bod a ods. 3 písm. c) 1. bod a ods. 4 písm. h) 1. a 2. bod

v čl. I  23. bode v § 16 ods. 2 písm. c) bod 1. a písm. d) a ods. 3

v čl. I  26. bode v § 18 ods. 6 písm. e)

v čl. I  29. bode v § 23a písm. e)

v čl. I  34. bode v § 28 ods.1 písm. a)

v čl. I  41. bode v § 30 ods. 2

v čl. I  42. bode na druhom mieste

sa slová „§ 4“ nahrádzajú slovami „§ 4 ods. 1“.

Nevyhnutné opravy nesprávnych odkazov vo väzbe na zmenu § 4 v čl. I v bode 8.

1. V čl. III, (čl. I, čl. III)

v čl. III sa slová „1. augusta“ nahrádzajú slovami „1. septembra“ a súčasne v  čl. I v 47. bode v § 31a v nadpise sa slová „1. marca“ nahrádzajú slovami „1. septembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].